O sudoku (d'o chaponés: 数独 sūdoku) ye un chuego trencacabezas que s'inventó en zaguerías d'o decenio de 1970, adquirió popularidat en Chapón en o decenio de 1980 y se dio a conoixer en l'ambito internacional en 2005 quan numerosos periodicos empecipioron a publicar-lo en a suya sección d'entretenedera. ​L'obchectivo d'o sudoku ye replenar una quadricla de 9 × 9 celdas (81 caixetas) trestallada en subquadriclas de 3 × 3 (tamién clamadas "caixas" u "rechions") con as zifras de l'1 a o 9 partindo de qualques numeros ya disposaus en qualques d'as celdas.